**Zmena stanov ObFZ Trenčín prijatá na riadnej konferencii ObFZ Trenčín dňa 23.7.2017 v Trenčíne**

#### Článok 1 - Názov, sídlo, právna forma a symboly ObFZ,bod 3 sa mení nasledovne.

#### Sídlo ObFZ Trenčín je na adrese: Mládežnícka 1, 911 01 TRENČÍN.

#### Článok 34 - Delegáti konferencie sa mení a dopĺňa nasledovne.

1. Delegátmi Konferencie ObFZ sú zástupcovia klubov, ktorí majú aspoň jedno družstvo v súťažiach dospelých, alebo dorastu, alebo starších a mladších žiakov ,riadených ObFZ .
2. Združené družstvá mládeže nespĺňajú podmienky 1. bodu tohto článku

3. Za každý klub môže byť prítomný jeden delegát s právom hlasovať

4. Predložené oprávnenia byť delegátom konferencie s právom hlasovať budú zaznamenané

preukázateľným spôsobom.

5. Každý delegát má jeden hlas a všetky hlasy delegátov sú si rovné. Oprávnenie hlasovať majú výlučne

delegáti s právom hlasovať. Hlasovanie prostredníctvom zástupcu na základe splnomocnenia je

povolené. Zastupovanie viacerých delegátov jednou osobou nie je prípustné.

6. Konferencie sa môžu zúčastniť aj členovia výkonného výboru, sekretár, predsedovia komisií a iní

hostia, ktorí nemajú hlasovacie právo. Účasť iných hostí je podmienená súhlasom predsedu alebo

predsedajúceho konferencie.

7. O sporoch a námietkach súvisiacich s kreovaním delegátov konferencie rozhoduje volebná komisia.

#### Článok 35 - Právomoci konferencie

Bod ,,q“ sa vypúšťa. /Voľba člena VV ZsFZ/

#### Článok 35 - Právomoci konferencie

Zároveň dopĺňame článok 35 o bod q.

q) volí a odvoláva delegátov na Konferencie ZsFZ

*.*

### Štvrtá hlava - Predseda ObFZ

#### Článok 46 - Postavenie predsedu- sa dopĺňa:

**Nové znenie článku:**

1. Predseda je štatutárnym orgánom ObFZ , ktorý je oprávnený konať v mene ObFZ .
2. Predseda je členom výkonného výboru s právom hlasovať.
3. Predseda je členom VV ZsFZ.
4. Predseda koná v mene ObFZ v právnych, administratívnych a organizačných vzťahoch a je oprávnený v mene ObFZ podpisovať písomnosti v súlade s Podpisovým poriadkom ObFZ .
5. Predseda predsedá zasadnutiam konferencie, výkonného výboru, ako aj pracovných skupín, v ktorých bol menovaný za predsedu.
6. V prípade nemožnosti výkonu funkcie predsedu zastupuje predsedu podpredseda. Ak to nie je možné, právomoci predsedu vykonáva v nevyhnutnom rozsahu do najbližšej konferencie člen výkonného výboru poverený na základe rozhodnutia výkonného výboru.
7. Predseda je oprávnený zúčastniť sa bez hlasovacieho práva na rokovaniach všetkých orgánov ObFZ, ako aj orgánov jeho členov, tým nie je dotknuté ustanovenie ods.1.

#### Článok 47 - Právomoci predsedu- sa dopĺňa o bod 7.

**Znenie bodu 7 :**

Ak predseda nemôže vykonávať funkciu člena VV ZsFZ, navrhne VV ObFZ na vykonávanie tejto funkcie na schválenie jedného z členov VV ObFZ.

1. **Článok 48- Revízna komisia ObFZ-sa mení a dopĺňa.**

(1) Funkciu predsedu revíznej komisie vykonáva **kontrolór**. Ostatných členov revíznej komisie volí výkonný výbor tak, aby každý okres mal zastúpenie v RK.

(2) Revízna komisia nesmie zasahovať do plnenia povinností kontrolóra. Revízna komisia vykonáva svoju pôsobnosť ako pomocný a poradný orgán kontrolóra, ktorému pri plnení jeho úloh poskytuje potrebnú súčinnosť.

(3) Revízna komisia poskytuje súčinnosť kontrolórovi pri príprave, organizovaní, riadení a kontrole voľby členov volebnej komisie.

(4) Pre efektívne plnenie úloh je revízna komisia oprávnená požadovať informácie, vyjadrenia, posudky a stanoviská od orgánov ObFZ.

(5) Pracovníci administratívy ObFZ na požiadanie umožnia členom revíznej komisie nazrieť do účtovných dokladov, zmlúv a iných dokumentov, na základe ktorých ObFZ prevzal na seba práva a povinnosti a poskytnú im zápisnice, uznesenia a všetky ostatné materiály zo zasadnutí orgánov ObFZ, z ktorých im umožnia vyhotovovať kópie na účely plnenia úloh revíznej komisie.

(6) Podrobnosti o pôsobnosti, úlohách a činnosti revíznej komisie upravuje Revízny poriadok ObFZ.